Lav et referat af nedenstående tekst:

Tekst:
Når man siger fodbold og Argentina, så siger man også Messi. Når man siger street art, gavlmalerier og Argentina, så skal man sige Martin Ron. I disse dage er den kendte argentinske kunster Martin Ron i gang med at male en af Aalborgs største gavle. Det er den på Aalborg Kongres - og Kulturcenters scenetårn. Street-artens superstjerne Martin Ron er en af streetartens superstjerner, og han står bag kendte værker over hele verden. Den argentinske kunstneren er kendt kloden rundt for et unik realistisk billedsprog udført i gigantiske gavlmalerier. Ikke mindst har han været med til at omforme sin hjemby Buenos Aires til eet stort billedgalleri, senest med værket nedenfor -  for et børnehospital i byen. Han får kunstnerisk frihed Nu har han fået lov at boltre sig på en af Aalborgs mest centrale og synlige gavle, for scenetårnet kan ses fra John F. Kennedys Plads - og der er også frit kig for dem, der venter på toget. Det bliver et kunstværk, de fleste nordjyder på et eller andet tidspunkt kommer forbi. - Jeg forventer, at vi får lavet noget, som er synligt for dem, der kommer på Kennedys Plads, dem der kommer i Kildeparken, så man kan se og virkelig føler sig budt velkommen til den by, der er kendt for alle sine gavlmalerier, fortæller Nicolaj Holm, direktør Aalborg Kongres- og Kulturcenter. Men direktøren ved faktisk ikke, hvad Martin Ron maler. Der er kun aftalt, at det ikke må være politisk eller stødende. - Når man arbejder med stor internationale kunstnere, så skal man også give dem frihed, lyder det fra Nicolaj Holm, der er direktør i Aalborg Kongres- og Kulturcenter. Gavlmalerier med følelser Martin Ron vil godt fortælle, at gavlmaleriet blandt andet kommer til at indeholde en trist pige med en ødelagt ballon. - Jeg maler gavlmalerier, for at folk bedre kan føle. Ude på gaden er der mange forskellige indtryk og holdninger, og så forsøger jeg at male, så folk føler det som et maleri, der var derhjemme, siger Martin Ron. Martin Ron er kommet til Aalborg med hjælp fra Gallery Kirk, og det store gavlmaleri bliver en del af projektet Out in the Open, der sætter fokus på Aalborg som hovedstad for gavlmalerier. Den internationale stjernekunstner ventes at være færdig i Aalborg om en uge.

Referat:
Stjernekunstneren har fået frie hænder, så længe det, han laver, ikke er politisk eller støder nogen.